CELEX: 62018TN0335
Language: bg
Date: 2018-05-31 00:00:00
Title: Дело T-335/18: Жалба, подадена на 31 май 2018 г. — Mubarak и др./Съвет

201807060491993942018/C 259/653352018TC25920180723BG01BGINFO_JUDICIAL20180531484922Дело T-335/18: Жалба, подадена на 31 май 2018 г. — Mubarak и др./Съвет
 ---documentbreak--- C2592018BG4820120180531BG0065482492Жалба, подадена на 31 май 2018 г. — Mubarak и др./Съвет
   (Дело T-335/18)2018/C 259/65Език на производството: английски
      Страни
   
   
      Жалбоподатели: Gamal Mohamed Hosni Elsayed Mubarak (Кайро, Египет), Alaa Mohamed Hosni Elsayed Mubarak (Кайро), Heidy Mahmoud Magdy Hussein Rasekh (Кайро), Khadiga Mahmoud El Gammal (Кайро) (представители: B. Kennelly, QC, J. Pobjoy, Barrister, G. Martin и C. Enderby Smith, Solicitors)
   
      Ответник: Съвет на Европейския съюз
   
      Искания на жалбоподателите
   
   Жалбоподателите искат от Общия съд:
   
            —
         
         
            да отмени Решение (ОВППС) 2018/466 на Съвета от 21 март 2018 година за изменение на Решение 2011/172/ОВППС относно ограничителни мерки, насочени срещу определени лица, образувания и органи с оглед на положението в Египет, и Регламент за изпълнение (ЕС) 2018/465 на Съвета от 21 март 2018 година за прилагане на Регламент (ЕС) № 270/2011 относно ограничителни мерки, насочени срещу определени лица, образувания и органи с оглед на положението в Египет, доколкото те се отнасят до жалбоподателите,
         
      
            —
         
         
            да обяви, че член 1, параграф 1 от Решение 2011/172/ОВППС на Съвета от 21 март 2011 година относно ограничителни мерки, насочени срещу определени лица, образувания и органи с оглед на положението в Египет, и член 2, параграф 1 от Регламент (ЕС) № 270/2011 на Съвета от 21 март 2011 година относно ограничителни мерки, насочени срещу определени лица, образувания и органи с оглед на положението в Египет, са неприложими, доколкото се отнасят до жалбоподателите, и
         
      
            —
         
         
            да осъди Съвета да заплати съдебните разноски.
         
      
      Основания и основни доводи
   
   В подкрепа на жалбата си жалбоподателите излагат три основания.
   
            1.
         
         
            Според първото основание Съветът е допуснал грешки в преценката, като е приел, че е изпълнен критерият за включване на жалбоподателите в обхвата на член 1, параграф 1 от Решението и на член 2, параграф 1 от Регламента.
         
      
            2.
         
         
            Според второто основание член 1, параграф 1 от Решението и член 2, параграф 1 от Регламента са незаконосъобразни, тъй като а) са без валидно правно основание и/или б) нарушават принципа на пропорционалност.
         
      
            3.
         
         
            Според третото правно основание Съветът е нарушил правата на жалбоподателите по член 6 във връзка с членове 2 и 3 ДЕС и по членове 47 и 48 oт Хартата на основните права на Европейския съюз, като е преценил, че съдебните производства в Египет съблюдават основните права на човека.